recursal/SuperWikiNEXT-32B huggingface dataset:
Ο **Ερνστ Μιχαήλ Μάνγγελ** (γερμ. **Ernst Michael Mangel** 1800 Κάρλσμπουργκ, Αυστρία - 13 Ιανουαρίου 1887 Αθήνα), ήταν Ούγγρος μουσικός, συνθέτης, και φιλέλληνας, Αρχιμουσικός της πρώτης στρατιωτικής μπάντας της Επανάστασης του 21 και του Ελληνικού Βασιλείου.

Βιογραφία
---------

Γεννήθηκε το 1800 στην τότε Αυστριακή πόλη Κάρλσμπουργκ, τώρα ρουμανική πόλη Άλμπα Ιούλια. Το 1823 πήγε στην Ελλάδα να λάβει μέρος στο πλευρό των επαναστατών Ελλήνων στον πόλεμο κατά των Οθωμανών. Το 1824, ο Μάγγελ και ο πατέρας του έφτασε στο Μεσολόγγι, όπου πατέρας και γιος μπήκαν στο τακτικό τμήμα του Βύρωνα. Μετά το θάνατο του Βύρωνα, ακολούθησαν τον συνταγματάρχη Φαβιέρο, ο οποίος κλήθηκε να αναδημιουργήσει το Σώμα του τακτικού στρατού.
Από τότε, οι πληροφορίες σχετικά με τις στρατιωτικές και μουσικές δραστηριότητες του τις δίνει ένας παλαίμαχος της Επανάστασης και ιστορικός ο Χρήστος Βυζάντιος. Κατά τον Βυζάντιο, ο Μάγγελ ήταν Γερμανός από τη Βυρτεμβέργη, έφτασε στην Ελλάδα το 1822, και πριν από αυτό υπηρέτησε ως αξιωματικός στον Γαλλικό στρατό.
Λαμβάνοντας την εντολή, ο Φαβιέρος οργάνωσε τον «Μουσικό Θίασος». Πρώτος Αρχιμουσικός της υπήρξε ο Μάγγελ. Με τους τακτικούς του Φαβιέρου η μπάντα πήρε μέρος στις εκστρατείες στην Αθήνα το 1825, στην Εύβοια και στη Χίο.
Το 1828, με την άφιξη του Καποδίστρια, ο Μάγγελ και ορχήστρα εγκαταστάθηκαν στο Ναύπλιο.
Μετά την απελευθέρωση της Ελλάδα και με την εγκαθίδρυση της μοναρχίας του Όθωνα, η ορχήστρα αρχικά παρέμεινε στο Ναύπλιο και, στη συνέχεια, μετά την άφιξη στρατιωτικής μπάντας από τη Βαυαρία, έχει μεταφερθεί στο κοντινό Άργος. Τον Μάιο του 1834 ο Μάγγελ αποστρατεύθηκε. Την ίδια χρονιά, παντρεύτηκε Ελληνίδα, ασπάστηκε την Ορθοδοξία και βαπτίστηκε Μιχαήλ.
Με την ίδρυση το 1843 της Μουσικής Σχολή στην Αθήνα, το ίδιο έτος επανέρχεται στις τάξεις του Στρατού ο Μάγγελ, στον οποίο ανατίθεται η Διεύθυνση του νεοσύστατος σχολείου. Έγραψε στρατιωτικά εμβατήρια με βάση την ελληνική παραδοσιακή μουσική.
Αργότερα, προήχθη σε μουσικό επιθεωρητή και αποστρατεύθηκε το 1870 με το βαθμό του ταγματάρχη.

Αναφορές
--------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Μαρτίου 2015.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Μαΐου 2012. Ανακτήθηκε στις 25 Μαΐου 2012.

Έργα
----

Τα μουσικά χειρόγραφα από τρεις θριαμβευτικά εμβατήρια του βασιλιά Όθωνα, στην Κρατική Βιβλιοθήκη της Βαυαρίας στην πόλη Μόναχο

Πηγές
-----

* Konstantin Soter Kotsowilis: *Die Griechenbegeisterung der Bayern unter König Otto I*. München 2007
* Emanuel Turczynski: *Sozial- und Kulturgeschichte Griechenlands im 19. Jahrhundert. Von der Hinwendung zu Europa bis zu den ersten Olympischen Spielen der Neuzeit*. Mannheim und Möhnesee 2003

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 38114416
* ISNI: 0000 0000 2294 832X
* GND: 13369903X

 |

 |
**Η αλληλουχία ολόκληρου του γονιδιώματος** είναι ο προσδιορισμός ολόκληρης της αλληλουχίας των νουκλεοτιδίων, δηλαδή η εκτέλεση αλληλουχίας DNA, σε ολόκληρο το σύνολο γονιδίων ενός οργανισμού ή ενός ατόμου, το γονιδίωμα.  Η αλληλουχία ολόκληρου του γονιδιώματος μπορεί να πραγματοποιηθεί σε οτιδήποτε, από ανθρώπους έως ιούς .

Η αλληλουχία ολόκληρου του γονιδιώματος του γονιδιώματος ενός ατόμου περιλαμβάνει όχι μόνο τα χρωμοσώματα αλλά και το μιτοχονδριακό DNA. 

Η αλληλουχία ολόκληρου του γονιδιώματος χρησίμευσε κυρίως ως εργαλείο στην έρευνα, αλλά από τη δεκαετία του 2010 μπόρεσε να εφαρμοστεί και στην υγειονομική περίθαλψη, μεταξύ άλλων για να μπορέσει να βρει την αιτία πολύ σπάνιων γενετικών ασθενειών, συμπεριλαμβανομένων πολλών αναπτυξιακών διαταραχών. 

  

Το αρθρο ειναι βασισμενο στην αγγλικη εκδοση Wikipedia, https://en.wikipedia.org/w/index.php?title=Whole\_genome\_sequencing&oldid=1046996235Πρότυπο:Enwp

1. ↑  Svenska Mesh
2. ↑  *Allt fler med ovanliga sjukdomar får en diagnos*, artikel av Fredrik Hedlund på ki.se
Ένα μπουκάλι Aperol
Aperol
Το **Aperol** είναι ιταλικό πικρό απεριτίφ από γεντιανή, ραβέντι και κιγχόνη, μεταξύ άλλων συστατικών. Έχει έντονα πορτοκαλί χρώμα. Το όνομά του προέρχεται από την ιταλική αργκό λέξη για το απεριτίφ, που είναι *apero*.

Το Aperol κατασκευάστηκε αρχικά από την εταιρεία Barbieri, με έδρα την Πάντοβα, αλλά τώρα παράγεται από τον Όμιλο Campari. Ενώ το Aperol δημιουργήθηκε αρχικά το 1919, από τους Λουίτζι και Σίλβιο Μπαρμπιέρι, σημείωσε επιτυχία παρά μόνο μετά τον Δεύτερο Παγκόσμιο Πόλεμο. Αν και έχει γεύση και μυρωδιά παρόμοια με το Campari, το Aperol έχει περιεκτικότητα σε αλκοόλ 11%—λιγότερο από το μισό από αυτό του Campari. Το Aperol και το Campari έχουν την ίδια περιεκτικότητα σε ζάχαρη και το Aperol έχει γεύση λιγότερο πικρή. Το Campari έχει επίσης πολύ πιο σκούρο χρώμα.

Το Σπριτς, ένα κοκτέιλ απεριτίφ, φτιάχνεται συχνά χρησιμοποιώντας Aperol. Το αποτέλεσμα είναι γνωστό ως Aperol Spritz. Μια άλλη παραλλαγή είναι το *Aperol Sour*.

Παραπομπές
----------

1. ↑  «The Difference Between Campari and Aperol, Explained». 4 Ιουνίου 2018.
2. ↑  «Home | Aperol». Αρχειοθετήθηκε από το πρωτότυπο στις 19 Οκτωβρίου 2012. Ανακτήθηκε στις 24 Ιουλίου 2022.
3. ↑  Vinmonopolet product comparison
Ο **Γκόμεζ Ντε Φαρία** (1936-13 Σεπτεμβρίου 2018) ήταν Πορτογάλος πρώην ποδοσφαιριστής και προπονητής.

Βιογραφία
---------

Γεννήθηκε στην Πορτογαλία, όμως η οικογένειά του μετανάστευσε στη Νότια Αμερική. Αγωνίστηκε με την ομάδα της Τσακαρίτα της Αργεντινής. Στην Αργεντινή παντρεύτηκε την Ελληνίδα Μαριάνθη Μπουμπλή. Πήγε στο Περού και πήρε δίπλωμα προπονητή παρακολουθώντας σεμινάρια, μαζί με το Μάριο Ζαγκάλο της Εθνικής Βραζιλίας και τον Αργεντινό Βελντελγίβιτεφ και δούλεψε σαν προπονητής έξι μήνες στη Νότια Αμερική.

Το Μάρτιο του 1971, σε ηλικία 34 χρονών, ήρθε στη Ελλάδα με τη γυναίκα του μετά από πρόσκληση των συγγενών της και έτσι του έγινε πρόταση να αναλάβει τον ΠΑΣ Γιάννινα. Ενώ στη αρχή ήταν διστακτικός, εντυπωσιάστηκε από τους φιλάθλους του ΠΑΣ Γιάννινα που ακολουθούσαν την ομάδα παντού, και έτσι αποφάσισε να κάνει τον ΠΑΣ δυνατό.

Όταν προσπάθησε να κάνει μεταγραφές Ελλήνων ποδοσφαιριστών, διαπίστωσε ότι με τα χρήματα που του ζήτησαν για έναν Έλληνα μπορούσε να αποκτήσει μια ενδεκάδα Αργεντινούς μεγάλων δυνατοτήτων. Έτσι, αντί να δώσει ένα εκατομμύριο για το Νταντέλη της Βέροιας, έφερε στην Ελλάδα με 700.000 τους ελληνοποιημένους Εδουάρδο Κοντογιώργακη (Ριγκάνι), Αλφρέδο Γκλασμάνη (Γκλάσμαν), Χοσέ Παστερνάκη (Πάστερνακ), Εδουάρδο Λίσα, Χουάν Μόντες και Όσκαρ Άλβαρες. Η ομάδα κάνει τους Ηπειρώτες να τρίβουν τα μάτια τους και ο Αλέκος Κιτσάκης γράφει το δημοτικό τραγούδι - ύμνο «Αγιαξ της Ηπείρου».

Η ομάδα του Γκόμεζ Ντε Φαρία το 1971-72 ήταν: Λίσα, Τσουρλίδας, Σιόντης, Βέργος, Γραμμενιάτης, Μάντζιος, Μόντές, Γκλασμάνης, Παστερνάκης, Άλβαρες, Κοντογεωργάκης.

Ενδιαφέρουσα ήταν και η θεωρία του Ντε Φαρία για το στήσιμο της ομάδας στον αγωνιστικό χώρο, καθώς πίστευε στο πάθος και το φιλότιμο των Ελλήνων της ομάδας και προτιμούσε Έλληνες ποδοσφαιριστές για την άμυνα, ενώ για την επίθεση και την ανάπτυξη του παιχνιδιού εμπιστευόταν τη φαντασία και την τεχνική των Αργεντινών παικτών του.

Όμως δεν κατόρθωσε ποτέ να προσαρμοστεί στην ελληνική πραγματικότητα αφού ήθελε να έχει τον απόλυτο έλεγχο της πορείας της ομάδας χωρίς παραγοντικές παρεμβάσεις και έτσι το δεύτερο χρόνο αποχώρησε αφήνοντας μια ομάδα που διακρίθηκε και τις επόμενες χρονιές με τη βοήθειά του, καθώς ο ίδιος παρότρυνε τους ποδοσφαιριστές να μην αφήσουν να καταστραφεί το έργο του. Αργότερα ανέλαβε την τεχνική ηγεσία της νεοσύστατης γυναικείας ομάδας ποδοσφαίρου του Παναθηναϊκού έχοντας σημαντική συνεισφορά στην ανάδειξη αθλητριών που παρουσίασαν αξιόλογες επιδόσεις. Άλλες ομάδες που έχει δουλέψει είναι η Νίκη Βόλου, ο Αθηναικός,ο Ολυμπιακός Βόλου,το Ρέθυμνο.

Επίσης είναι ο άνθρωπος που έφερε, μεταξύ άλλων, τον Ρότσα στην Ελλάδα.

Παραπομπές
----------

1. 1 2  «ΣΟΥΠΕΡ ΙΣΤΟΡΙΑ: Ο "Καπετάνιος" το τηλέφωνο στο κεφάλι του διερμηνέα!». 20 Μαρτίου 2017.

Εξωτερικοί σύνδεσμοι
--------------------

* Συνέντευξη του Γκόμεζ Ντε Φαρία

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ελλάδα
 |

 |
Το **ChiWriter** είναι εμπορικό πρόγραμμα επεξεργασίας επιστημονικού κειμένου για το MS-DOS, που δημιουργήθηκε από τον Cay Horstmann το 1986. Ήταν ένα από τους πρώτους κειμενογράφους τύπου WYSIWYG (What you see is What you Get) που έδινε τη δυνατότητα γραφής  μαθηματικών τύπων, ακόμα και σε υπολογιστές IBM PC XT που ήταν τότε διαδεδομένοι.

Ο κειμενογράφος ήταν περισσότερο προσανατολισμένος στην ταχύτητα και την διαδραστική επεξεργασία, παρά  στην οπτική εμφάνιση του αποτελέσματος, ως εκ τούτου, είχε τη δική του γραφική διεπαφή χρήστη με bitmap γραμματοσειρές με σταθερό πλάτος. Αυτός ήταν και ο λόγος που αν και ήταν δημοφιλής (και πιο εύκολος στη χρήση από το TeX για πολλούς επιστήμονες), δυστυχώς, οδήγησε στην εγκατάλειψή του το 1996 καθώς όλο και  περισσότερα προγράμματα επεξεργασίας κειμένου με διανυσματικές γραμματοσειρές για MS Windows άρχισαν να εμφανίζονται.
Το **Orange** είναι ένα ανοικτού κώδικα και ελεύθερο λογισμικό, γραμμένο σε Python. Χρησιμοποιείται στο τομέα της  μηχανικής μάθησης και εξόρυξης δεδομένων. Διαθέτει ένα γραφικό περιβάλλον προγραμματισμού με σκοπό την ανάλυση και την απεικόνιση δεδομένων, επίσης μπορεί να χρησιμοποιηθεί και ως μία βιβλιοθήκη της Python. Το πρόγραμμα διατηρείται και αναπτύσσεται από το Εργαστήριο Βιοπληροφορικής του τμήματος Υπολογιστών και Πληροφορικής στο Πανεπιστήμιο της Λιουμπλιάνα.

Περιγραφή
---------

Το Orange στηρίζεται στον οπτικό προγραμματισμό για την εξόρυξη δεδομένων, τη μηχανική μάθηση και την ανάλυση δεδομένων.

Τα εργαλεία του λογισμικού ονομάζονται widgets και η χρήση τους ποικίλει από την απλή απεικόνιση στοιχείων, την επιλογή υποσυνόλων και την προ-επεξεργασία, μέχρι την εμπειρική αξιολόγηση αλγορίθμων μάθησης και την προγνωστική μοντελοποίηση.

Ο οπτικός προγραμματισμός υλοποιείται μέσα από ένα γραφικό περιβάλλον στον οποίο οι ροές εργασίας δημιουργούνται από τη σύνδεση προκαθορισμένων ή σχεδιασμένων από το χρήστη widgets, ενώ οι προχωρημένοι χρήστες μπορούν να χρησιμοποιούν το Orange, ως μία βιβλιοθήκη της Python για το χειρισμό των δεδομένων, και τη τροποποίηση των widget.

Λογισμικό
---------

Το Orange είναι ένα ανοιχτού κώδικα λογισμικό που διατίθεται υπό την άδεια GPL και είναι διαθέσιμο για χρήση στο github. Εκδόσεις πάνω από τη 3.0 περιλαμβάνουν τα βασικά στοιχεία σε C++ με wrappers σε Python. Από την έκδοση 3.0 και μετά, το Orange χρησιμοποιεί βασικές Python βιβλιοθήκες ανοιχτού κώδικα για επιστημονικούς υπολογισμούς, όπως numpy, scipy και scikit-learn, ενώ η γραφική διεπαφή του χρήστη λειτουργεί στο πλαίσιο του cross-platform Qt framework.

Η προεπιλεγμένη εγκατάσταση περιλαμβάνει μια σειρά αλγορίθμων για μηχανική μάθηση, προ-επεξεργασία και οπτικοποίηση δεδομένων σε σετ των 6 widget (data, visualize, classify, regression, evaluate and unsupervised). Πρόσθετες λειτουργίες είναι διαθέσιμα ως add-ons (bioinformatics, data fusion and text-mining).

Το Orange υποστηρίζεται σε OS X, Windows και Linux και μπορεί επίσης να εγκατασταθεί από το Python Package Index repository (pip install Orange). Από το 2015 η βασική έκδοση είναι η 2.7, ενώ η 3.0 είναι διαθέσιμη ως beta έκδοση.

Περαιτέρω ανάγνωση
------------------

* Demšar, Janez και Blaž Zupan, *Orange: Data Mining Fruitful and Fun - A Historical Perspective Αρχειοθετήθηκε 2016-03-04 στο Wayback Machine.*, Informatica 37, σελ. 55-60, (2013).

Παραπομπές
----------

1. ↑  «Release 3.36.2». 31 Οκτώβριος 2023. Ανακτήθηκε στις 19 Νοέμβριος 2023.
2. ↑  orange.biolab.si/license/. Ανακτήθηκε στις 10  Οκτωβρίου 2016.
3. ↑  Janez Demšar; Tomaž Curk; Aleš Erjavec; Črt Gorup; Tomaž Hočevar; Mitar Milutinovič; Martin Možina; Matija Polajnar *και άλλοι*. (2013). «Orange: data mining toolbox in Python». *JMLR* **14** (1): 2349–2353. .

Εξωτερικοί σύνδεσμοι
--------------------

* Επίσημος ιστότοπος
* Βιοπληροφορικής Εργαστήριο, Πανεπιστήμιο της Λιουμπλιάνα
Ο **Σπύρος Λάτσης** (1946) είναι Έλληνας τραπεζίτης, εφοπλιστής και μεγιστάνας της πετρελαιαγοράς. Ελέγχει έναν από τους μεγαλύτερους πολυεθνικούς ιδιωτικούς τραπεζικούς ομίλους στην Ελβετία (**EFG Group**). Είναι μεγαλομέτοχος των Ελληνικών Πετρελαίων, ενός εκ των κορυφαίων ομίλων στον τομέα της ενέργειας και των πετρελαιοειδών της ανατολικής Ευρώπης.

Βιογραφικά στοιχεία
-------------------

Γεννήθηκε στην Αθήνα στις 15 Αυγούστου 1946 και είναι γιος του εφοπλιστή Γιάννη Λάτση και της Εριέττας Τσουκαλά. 

Σπούδασε στη Σχολή Οικονομικών του Λονδίνου και στη συνέχεια ανέλαβε τα ηνία των επιχειρήσεων της οικογένειας Λάτση. Αν και καταγόταν από εφοπλιστική οικογένεια ίδρυσε το EFG Group έναν πολυεθνικό τραπεζικό όμιλο με σημαντική θέση στην αγορά ιδιωτικής τραπεζικής στην Ελβετία.

Ο Σπύρος Λάτσης διαθέτει ένα από τα πολυτελέστατα και μεγαλύτερα γιοτ στον κόσμο ενώ σύμφωνα με το περιοδικό Forbes τον Σεπτέμβριο του 2017 ήταν στην 40η θέση στη λίστα του περιοδικού Forbes με τους πλουσιότερους ανθρώπους του κόσμου με περιουσία 3,1 δισεκατομμύρια δολάρια, όντας ο πλουσιότερος Έλληνας στο κόσμο.

Το 2019 χώρισε την περιουσία -της οικογένειας Λάτση- με την αδελφή του, Μαριάννα, κρατώντας, μαζί με την άλλη αδελφή του, Μαργαρίτα, τον τραπεζικό όμιλο EFG International και την εταιρεία Lamda Development.

Είναι παντρεμένος με την Ντόροθι Μπάντελεϊ και έχει δύο παιδιά. Διαμένει μόνιμα στη Γενεύη της Ελβετίας.

Επιχειρήσεις του Ομίλου Λάτση
-----------------------------

* EFG International, με έδρα τη Ζυρίχη.
* Lamda Development, με έδρα την Αθήνα.
* Paneuropean Oil and Industrial Holdings, με έδρα το Λουξεμβούργο.

Παραπομπές
----------

1. ↑  Spiro Latsis & family
2. ↑  www.zougla.gr/greece/article/pe8ane-i-erieta-latsi-se-ilikia-97-eton.
3. ↑  Πόση είναι η περιουσία του Σπύρου Λάτση
4. ↑  #68 Spiro Latsis & family
5. ↑  Spiro Latsis & family

Εξωτερικοί Σύνδεσμοι
--------------------

* EFG International
* Λάμδα Development

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σπύρος Λάτσης** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 115400002
* **AA**: 96565
* LCCN: no96065234
* ISNI: 0000 0001 1085 0947
* GND: 172235898
* SUDOC: 133013537

 |

 |
Ο **Αγαθοδαίμων** ήταν θεότητα της ελληνικής μυθολογίας προστάτης των αγρών, των αμπέλων αλλά και πνεύμα της γονιμότητας της εφορίας,της σοφίας, φύλακας των πόλεων και της ευδαιμονίας.Υπάρχουν και άλλες θεωρίες πως ήταν ακόμα και μια θεότητα του ειρηνικού θανάτου από διάφορες πηγές παρόλο που εξασφάλιζε ασφάλεια σ αυτούς που είχε υπό την προστασία του διότι λειτουργούσε σαν ψυχοπομπός.Οι αγαθόδαιμονες γεννιόταν με κάθε άνθρωπο μαζί με τους κακοδαιμονες

Ο Αγαθοδαίμων πολλές φορές ταυτιζόταν με τον ίδιο τον Δία και για σύμβολα του είχε τον φαλλό και τον όφι. Άλλες φορές απεικονιζόταν κρατώντας το Κέρας της Αμάλθειας και στάχυα.

Σύμφωνα με τον Αιγύπτιο ιερέα και ιστορικό Μανέθωνα ο Αγαθοδαίμων βασίλεψε στην Αίγυπτο πριν τον κατακλυσμό στην πρώτη δυναστεία των θεών. Ήταν ο τρίτος βασιλιάς στη σειρά, και βασίλεψε 56 έτη μετά τους Ήφαιστο και τον γιο του Ήλιο.

Κατά τους Ρωμαίους
, συγγεννάται με κάθε άνθρωπο και γίνεται προστάτης του.Οι αγαθόδαιμονες θεωρούνται ως βοηθοί, προστάτες και φυλακές
των ανθρώπων

Παραπομπές
----------

1. ↑  Hor. Ep. ll, 2, 187.
2. ↑  Tibull. IV, 8

Πηγές
-----

* *Βιβλιοθήκη των Ελλήνων, Μανέθωνος Αιγυπτιακά*, Εκδόσεις Γεωργιάδης, Γ΄έκδοσις, Αθήνα 1996, ISBN 960-316-059-8

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7490158127396115150001
* SUDOC: 241634806

 |

 |

|  |  |
| --- | --- |
| 

|  |
| --- |
| * Πύλη:Ελληνική μυθολογία
 |

 |
Η **Ομοσπονδία Καλαθοσφαίρισης ΗΠΑ** (αγγλικά; *USA Basketball*, USAB) είναι μη κυβερνητική οργάνωση υπεύθυνη για το άθλημα της καλαθοσφαίρισης στις Ηνωμένες Πολιτείες. Η οργάνωση εκπροσωπεί τις Ηνωμένες Πολιτείες στη Διεθνή Ομοσπονδία Καλαθοσφαίρισης (FIBA) ​​και εθνικών ομάδων καλαθοσφαίρισης ανδρών και γυναικών στην Ολυμπιακή Επιτροπή Ηνωμένων Πολιτειών.

Η οργάνωση ιδρύθηκε το 1974 ως «Ερασιτεχνική Ένωση Καλαθοσφαίρισης των Ηνωμένων Πολιτειών Αμερικής» (ABAUSA). Μετονομάστηκε σε «Ομοσπονδία Καλαθοσφαίρισης ΗΠΑ» (USAB) στις 12 Οκτωβρίου του 1989, έπειτα από την τροποποίηση των κανόνων της FIBA ώστε να επιτρέπει στους επαγγελματίες καλαθοσφαιριστές να αγωνίζονται σε διεθνείς διοεργανώσεις. Η USAB είναι υπεύθυνη για την επιλογή και την οργάνωση των αντιπροσωπευτικών συγκροτημάτων ανδρών, γυναικών και νέων, με σκοπο τη συμμετοχή σε διεθνείς διοργανώσεις, συμπεριλαμβανομένου του Παγκοσμίου Κυπέλλου ανδρών και γυναικών, των Ολυμπιακών Αγώνων, όπως και την προώθηση του αθλήματος στη χώρα.

Λογότυπο
--------

Το λογότυπο της ομοσπονδίας έχει εξελιχθεί με το πέρασμα του χρόνου.

Παραπομπές
----------

1. ↑  «USA Basketball History». *usab.com*. Αρχειοθετήθηκε από το πρωτότυπο στις 10 Οκτωβρίου 2014. Ανακτήθηκε στις 14 Μαΐου 2016.
2. ↑  USA Hoops’ New Looks underconsideration.com

Εξωτερικοί σύνδεσμοι
--------------------

* Επίσημος ιστότοπος
Η **Άλμποργκ Μπόλντσπιλκλουμπ** (δανικά: *Aalborg Boldspilklub*) είναι αθλητικός σύλλογος με έδρα το Άλμποργκ της Δανίας. Ιδρύθηκε το 1885 από Άγγλους μηχανικούς οι οποίοι κατασκεύασαν το σιδηροδρομικό δίκτυο της Γιουτλάνδης, ενώ τα πρώτα χρόνια διέθετε μόνο ομάδα κρίκετ, με την ονομασία «Άλμποργκ Κρίκετκλουμπ» (Aalborg Cricketklub). Το 1899 μετονομάστηκε σε «Άλμποργκ Μπόλντκλουμπ» (Aalborg Boldklub). Το ποδοσφαιρικό τμήμα δημιουργήθηκε το 1902 και δόθηκε ιδιαίτερη βαρύτητα σε αυτό, ενώ η ονομασία του συλλόγου άλλαξε και πάλι σε «Άλμποργκ Μπόλντσπιλκλουμπ αφ 1885» (Aalborg Boldspilklub af 1885) το 1906.

Τμήματα
-------

### Επαγγελματικά

* Ποδόσφαιρο
* Χάντμπολ
* Χόκεϊ επί πάγου

### Ερασιτεχνικά

* Καλαθοσφαίριση
* Φλόρμπολ
* Αμερικανικό ποδόσφαιρο
* Αντισφαίριση

Παραπομπές
----------

1. ↑  AaB Αρχειοθετήθηκε 2006-05-10 στο Wayback Machine. οnside.dk

Εξωτερικοί σύνδεσμοι
--------------------

* Επίσημος ιστότοπος
Ο **Γιαροσλάβ Β' Βσεβολόντιτς** (*Ярослав Всеволодович*, 8 Φεβρουαρίου 1191 - 30 Σεπτεμβρίου 1246) ήταν πρίγκιπας του Βλαντίμιρ (1238-1246) από τον οίκο των Ρουρικιδών. Σε αυτόν οφείλεται η μετά τη μογγολική εισβολή αποκατάσταση της χώρας του.

Η ζωή του
---------

Ήταν ο 4ος γιος του Βσέβολοντ Γ΄ του Βλαντιμίρ και της Μαρίας πριγκίπισσας της Οσετίας. Ο πατέρας του τον έστειλε το 1200 κυβερνήτη στο Περειασλάβλ. Έπειτα τον έστειλε να καταλάβει το Ριαζάν, αλλά οι κάτοικοί του αντιστάθηκαν σθεναρά. Το 1209 τον έστειλε να αντιταχθεί στον Μστισλάβ πρίγκιπα του Νόβγκοροντ και μετά από αρκετές μάχες οι δύο τους έκαναν ειρήνη. Μάλιστα ο Γιαροσλάβ Β' νυμφεύθηκε την Ροστισλάβα, κόρη του Μστισλάβ. Οι αντιπαράθεση επαναλήφθηκε το 1216: ο Μστισλάβ νίκησε τον Γαροσλάβ Β' στον ποταμό Λίπιτσα, που υποχωρώντας έχασε το κράνος του: βρέθηκε το 1808 από τους αρχαιολόγους. Τότε χώρισε τη σύζυγό του. Τελικά έγινε πρίγκιπας του Νόβγκοροντ το 1222 και άρχισε εκστρατείες: πολιόρκησε την πρωτεύουσα της Εσθονίας, κατέστρεψε τη Φινλανδία και νίκησε τους εχθρούς του Λιθουανούς και Τεύτονες Ιππότες. Το 1236 μεταφέρθηκε από το Νόβγκοροντ στο Κίεβο, αφήνοντας αντιπρόσωπό του εκεί τον γιο του Αλέξανδρο.

Το 1238 οι Μογγόλοι εισέβαλαν και στη μάχη σκοτώθηκε ο αδελφός του Γιούρι Β', ενώ ο ίδιος μεταφέρθηκε στο Βλαντιμίρ όπου αποκατέστησε τις δηωμένες πόλεις. Το 1243 τον κάλεσε ο Μπατού χαν και έπειτα από μακρά συζήτηση έφυγε με τιμές, όμως όταν το 1245 τον κάλεσε ο εξάδελφός του Γκουγιούκ χαν, δηλητηριάστηκε από τη μητέρα τού χαν.

Οικογένεια
----------

Πρώτη του σύζυγος ήταν η κόρη του Γιούρι Κοντάκοβιτς χάνου των Κουμάνων. Δεύτερη ήταν η Ροστισλάβα, κόρη του Μστισλάβ του Νόβγκοροντ και μιας πριγκίπισσας των Κουμάνων. Τη χώρισε το 1216.

Το 1218 νυμφεύτηκε τη Φεντοσία, κόρη του Ιγκόρ του Ριαζάν. Είχαν τουλάχιστον 12 τέκνα, τα σημαντικότερα από τα οποία είναι:

* Αλέξανδρος *του Νέβα* (Nevsky) 1220 - 1263, μεγάλος πρίγκιπας του Βλαντίμιρ (1252-63). Νίκησε τους Σουηδούς στη μάχη του Νέβα, γι'αυτό τον αποκαλούσαν *Νέβσκι*. Είναι άγιος της Ρωσικής Εκκλησίας.
* Αντρέι Β΄ π.1222 - 1264, μεγάλος πρίγκιπας του Βλαντίμιρ (1249-52). Ιδρυτής του κλάδου των Σουίσκι.
* Μιχαήλ ο *γενναίος* (horobrit) απεβ. 1248, μεγάλος πρίγκιπας του Βλαντίμιρ (1248).
* Γιαροσλάβ 1230 - 1271, μεγάλος πρίγκιπας του Βλαντίμιρ (1263-71), πρίγκιπας του Τβερ. Ιδρυτής του κλάδου του Τβερ.
* Βασίλι 1241 - 1276, μεγάλος πρίγκιπας του Βλαντίμιρ (1272-76), πρίγκιπας της Κόστρομα.

Πηγές
-----

* *Foundation for Medieval Genealogy* by Charles Cawley

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 50120293
* GND: 12288163X

 |

 |
Η **Μαρία Μπορίσοβνα του Τβερ,** ρωσικά: Мария Борисовна‎‎
, (1442 – 22 Απριλίου 1467) ήταν η μεγάλη πριγκίπισσα της Μόσχας ως η πρώτη σύζυγος του Ιβάν Γ΄, από το 1462 μέχρι το τέλος της το 1467.    Ήταν κόρη του Μπορίς του Τβερ.

Βιογραφία
---------

Όταν ο Βασίλειος Β΄, ο πατέρας του Iβάν Γ΄, ετοιμαζόταν να επιτεθεί στον Ντμίτρι Σεμιάκα, βρήκε έναν σύμμαχο στο πρόσωπο του Μπορίς του Τβερ. Οι δυο τους αποφάσισαν να επισφραγίσουν τη συμμαχία, κανονίζοντας έναν αρραβώνα μεταξύ του μελλοντικού Ιβάν Γ΄ και της Μαρίας του Τβερ, το 1452.  Φαίνεται ότι η Μαρία απεβίωσε από δηλητηρίαση το 1467. Ωστόσο, αν κάποιος πιστέψει τον Γιόζεφ Βολότσκυ, υπέφερε από «αναπηρία» από την παιδική της ηλικία. Γέννησε τον Ιβάν τον Νέο το 1458.

Βιβλιογραφικές αναφορές
-----------------------

1. ↑  *Reinventing the Russian Monarchy in the 1550s: Ivan the Terrible, the Dynasty, and the Church*, Sergei Bogatyrev, **The Slavonic and East European Review**, Vol. 85, No. 2 (Apr. 2007), 278 note 29.
2. ↑  Auty, Robert· Obolensky, Dimitri (1976). *Companion to Russian Studies: Volume 1: An Introduction to Russian History* (στα Αγγλικά). Cambridge University Press. σελ. 96. ISBN 978-0-521-28038-9.
3. ↑  Langer, Lawrence N. (15 Σεπτεμβρίου 2021). *Historical Dictionary of Medieval Russia* (στα Αγγλικά). Rowman & Littlefield. σελ. 84. ISBN 978-1-5381-1942-6.
4. 1 2  *Appanage and Muscovite Russia*, Nikolay Andreyev, **Companion to Russian Studies: Volume 1: An Introduction to Russian History**, ed. Robert Auty, Dimitri Obolensky, (Cambridge University Press, 1991), 90.
Η **Αστυνομία του Παρισιού** (γαλλικά: *Préfecture de police de Paris*, κυριολεκτικά: *Νομός της Αστυνομίας του Παρισιού*), με επικεφαλής τον Νομάρχη της Αστυνομίας (Préfet de police), είναι υπηρεσία της Κυβέρνησης της Γαλλίας και μέρος της γαλλικής Εθνικής Αστυνομίας, η οποία παρέχει τη δύναμη της αστυνομίας για την πόλη του Παρισιού και τα τρία περιαστικά διαμερίσματα (γνωστά ως Πετίτ Κουρόν), το Ω-ντε-Σεν, το Σεν-Σαιν-Ντενί και το Βαλ-ντε-Μαρν. Είναι επίσης υπεύθυνη των υπηρεσιών έκτακτης ανάγκης, όπως της Πυροσβεστικής Υπηρεσίας του Παρισιού και εκτελεί διοικητικά καθήκοντα, όπως η έκδοση δελτίων ταυτότητας και αδειών οδήγησης ή την παρακολούθηση παροίκων. Ο Νομός της Αστυνομίας έχει επίσης περιορισμένα καθήκοντα ασφάλειας στην ευρύτερη περιοχή του Ιλ-ντε-Φρανς.

Εδρεύει σε ένα μεγάλο κτίριο που βρίσκεται στην Place Louis Lépine του Ιλ ντε λα Σιτέ. Το κτίριο χτίστηκε ως στρατώνας για την Δημοκρατική Φρουρά το διάστημα μεταξύ 1863 και 1867 από τον αρχιτέκτονα Πιερ-Βικτόρ Καγιάτ και παραδόθηκε στο Νομό της Αστυνομίας του Παρισιού το 1871.

Ως πρωτεύουσα της Γαλλίας, με κυβερνητικά συγκροτήματα, γραφεία και ξένες πρεσβείες, το Παρίσι παρουσιάζει ειδικά ζητήματα ασφαλείας και δημόσιας τάξης. Κατά συνέπεια, η εθνική κυβέρνηση έχει αναλάβει την ευθύνη για την εφαρμογή του νόμου και των υπηρεσιών έκτακτης ανάγκης. Στις 15 Μαρτίου του 1667, ο Λουδοβίκος ΙΔ΄ δημιούργησε τη Γενική Υπολοχανία της Αστυνομίας (lieutenance générale de police), η οποία διαλύθηκε κατά την έναρξη της Γαλλικής Επανάστασης το 1789 και αντικαταστάθηκε από το σημερινό Νομό της Αστυνομίας του Παρισιού, ο οποίος δημιουργήθηκε από τον Ναπολέοντα στις 17 Φεβρουαρίου του 1800. Το Παρίσι δεν διαθέτει δημοτική αστυνομία του και η Εθνική Αστυνομία παρέχει αυτές τις υπηρεσίες απευθείας ως υποδιαίρεση του Υπουργείου Εσωτερικών της Γαλλίας.

Παραπομπές
----------

1. ↑  startupper.gr Αρχειοθετήθηκε 2016-03-04 στο Wayback Machine. Μυστήριο με νυχτερινές πτήσεις drones στο Παρίσι
2. ↑  Décret n° 2009-898 du 24 juillet 2009 relatif à la compétence territoriale de certaines directions et de certains services de la préfecture de police sur le site legifrance.gouv.fr
3. ↑  René Lévy, Jean-Marc Berlière, *Histoire des polices en France : De l'ancien régime à nos jours*, Nouveau Monde Éditions, 2011.
4. ↑  1789-1815.com arrêté du 12 messidor an VIII

Εξωτερικοί σύνδεσμοι
--------------------

* Επίσημος ιστότοπος
Ο **Αθλητικός Μορφωτικός Σύλλογος Πανόραμα Θεσσαλονίκης** ήταν σύλλογος καλαθοσφαίρισης με έδρα τον δήμο Πανοράματος της Θεσσαλονίκης. Χρώματα της ομάδας ήταν το μπλε και το λευκό.

Την περίοδο 2006-07 ο σύλλογος αγωνίστηκε στο πρωτάθλημα της Β' εθνικής τερματίζοντας στην 4η θέση της κατάταξης, τη στιγμή που με βάση την προκήρυξη την άνοδο στην Α2 κατηγορία κέρδιζαν οι 3 πρώτες ομάδες.

Παρ' όλα αυτά κέρδισε την άνοδο, λαμβάνοντας ως πρώτη επιλαχούσα ομάδα τη θέση του Μακεδονικού, ο οποίος λόγω οικονομικής δυσκολίας επέλεξε να βρεθεί μία κατηγορία πιο χαμηλά. Λαμβάνοντας για πρώτη φορά στην ιστορία του μέρος στο πρωτάθλημα της Α2 κατηγορίας την περίοδο 2007-08, εξασφάλισε την άνοδό του στην Α1 κατηγορία, τερματίζοντας στη 2η θέση της κατάταξης.

Λόγω όμως δικής του τη φορά αυτή οικονομικής δυσπραγίας, το Πανόραμα δεν κατάφερε να δηλώσει συμμετοχή στο πρωτάθλημα της περιόδου 2008-2009, επιδιώκοντας συγχώνευση με κάποια άλλη ομάδα. Τον Αύγουστο του 2008 ανακοινώθηκε η συγχώνευση - απορρόφηση από την Καβάλα, (ομάδα Γ' εθνικής το 2007-08), η οποία και κατέλαβε τη θέση του στο πρωτάθλημα.

Παραπομπές
----------

1. ↑  ΕΠΙΧΟΡΗΓΗΣΕΙΣ ΑΝΑΓΝΩΡΙΣΜΕΝΩΝ ΑΘΛΗΤΙΚΩΝ ΣΩΜΑΤΕΙΩΝ 2014 - ΚΑΛΑΘΟΣΦΑΙΡΙΣΗ, 106/2706 (archive) sportschios.gr
2. ↑  Καβάλα - Επίσημα στην Α1 Αρχειοθετήθηκε 2008-08-29 στο Wayback Machine. sportnet.gr

Εξωτερικοί σύνδεσμοι
--------------------

* Επίσημος ιστότοπος
Η **Αθηνά Μεσολωρά** (Αθήνα 1889 - 9 Σεπτεμβρίου 1965) υπήρξε κορυφαία Ελληνίδα νοσηλεύτρια του Ελληνικού Ερυθρού Σταυρού.

Βιογραφία
---------

Η πρωτοπόρος νοσηλεύτρια την δεκαετία του 1930
Γεννήθηκε το 1889 στην Αθήνα, κόρη του καθηγητή του Πανεπιστημίου Αθηνών Ιωάννη Μεσολωρά. Το 1911 ιδρύθηκε η Πρώτη Πρακτική Σχολή Αδελφών Νοσοκόμων και η Αθηνά Μεσολωρά, σε ηλικία 22 ετών, ανέλαβε τη διεύθυνσή της. Η Αθηνά Μεσολωρά είναι η πρώτη νοσηλεύτρια με ειδίκευση στη Δημόσια Υγιεινή. Φοίτησε στο King's College του Λονδίνου το 1920 με υποτροφία της Ένωσης των Συνδέσμων των Ερυθρών Σταυρών και διαδέχθηκε την Ελένη Βασιλοπούλου στη διεύθυνση της Ανωτέρας Σχολής Νοσοκόμων και Επισκεπτριών του Ελληνικού Ερυθρού Σταυρού. Στη συνέχεια διετέλεσε για μεγάλο χρονικό διάστημα διευθύνουσα του Τμήματος Νοσοκόμων και μέλος του κεντρικού συμβουλίου του Ελληνικού Ερυθρού Σταυρού.

Η προσφορά της κατά τον ελληνοϊταλικό πόλεμο του 1940 θεωρείται ως η κορυφαία μεταξύ των πολυάριθμων συναδέλφων της που επιστρατεύτηκαν προς ενίσχυση των Ελληνικών Ενόπλων Δυνάμεων. Κατά την τελευταία δεκαετία της ζωής της (1955 - 1965) υπηρέτησε ως πρόεδρος του Εθνικού Συνδέσμου Νοσηλευτών Ελλάδος. Απεβίωσε το 1965 στην Αθήνα και κηδεύτηκε από το Μητροπολιτικό Ναό στις 10 Σεπτεμβρίου 1965.

Εργογραφία
----------

* Athina J. Messolora, A brief history of the evolution of nursing in Greece, 1959

Πηγές
-----

* Βραχνή Ελένη, Το καταματωμένο Πάσχα του 1941 στα Ιωάννινα, περιοδικό «Η Δράσις μας», τεύχος Απριλίου του 2008
* Εθνικός Σύνδεσμος Νοσηλευτών Ελλάδος
* Ελληνικός Ερυθρός Σταυρός
* Ελληνικός Ερυθρός Σταυρός, Τομέας Σαμαρειτών, Διασωστών και Ναυαγοσωστών
* Καπαρουνάκη Αικατερίνη, Περαντώνη Αριστέα & Φρουζάκη Ελένη, «Η δημόσια υγεία στην Κρήτη το πρώτο μισό του 20ου αιώνα» (6.4 Η νοσηλευτική στην Ελλάδα)[*νεκρός σύνδεσμος*]
* Κυμηνά Μαρία-Κυριακή & Τσαλαπατάνη Στυλιανή, «Αποκλειστική νοσηλευτική φροντίδα στα νοσοκομεία του Ηρακλείου» (1η. 4. Η προσφορά της Αθηνάς Μεσολωρά στη νοσηλευτική)[*νεκρός σύνδεσμος*]
* Μαυριδάκη Ειρήνη & Σαμαριτάκη Ειρήνη, «Η συμβολή της κατ' οίκον νοσηλείας στον περιορισμό του κόστους υγείας στα δευτεροβάθμια και τριτοβάθμια νοσοκομεία» {Κεφάλαιο 2, Νοσηλευτική Δημόσιας Υγείας (1900 - 1970)}[*νεκρός σύνδεσμος*]

Εξωτερικοί Σύνδεσμοι
--------------------

* Πανδέκτης, Μεσολωρά Αθηνά, φωτογραφία 1
* Πανδέκτης, Μεσολωρά Αθηνά, φωτογραφία 2
* η προτομή της στην ομώνυμη πλατεία

Παραπομπές
----------

1. ↑  εφ. Ελευθερία, φύλλο 10/9/1965, σελ. 4.
Το ιερό του Αγίου Δομινίκου στην ομώνυμη Βασιλική στην Μπολόνια
Ο **αδελφός Γουλιέλμος Ανιέλλι** (ιταλ. *Fra Guglielmo Agnelli*, περ. 1238–1312) ήταν Ιταλός γλύπτης, αρχιτέκτονας και Δομινικανός μοναχός, που γεννήθηκε και πέθανε στην Πίζα.

Ο Ανιέλλι ήταν μαθητής του γνωστού γλύπτη Νικόλα Πιζάνο, ο οποίος είχε ως πρότυπα αρχαιοελληνικές και ρωμαϊκές ιδέες στην τέχνη.

Ο Ανιέλλι έγινε δόκιμος μοναχός το 1257 και σύντομα ασχολήθηκε με εργασίες στο κοινόβιο της αδελφότητας στην Πίζα, ενώ έκτισε και το καμπαναριό του αββαείου Μπαντία α Σεττίμο, κοντά στη Φλωρεντία.

Το καλύτερο έργο του θεωρείται ότι είναι η σειρά των μαρμάρινων αναγλύφων που εκτελέσθηκαν σε συνεργασία με τον Πιζάνο και κοσμούν τον περίφημο τάφο του Αγίου Δομινίκου στον ομώνυμο ναό στην Μπολόνια. Οι μορφές που σκάλισαν πάνω στη νεκρική λήκυθο, σε μέσου βάθους ανάγλυφο (*mezzo-rilievo*), έχουν ύψος περί τα 60 εκατοστά. Το έργο του Ανιέλλι στην πίσω πλευρά του τάφου έχει ως θέμα μια εξάδα θρύλων των Δομινικανών: 1) τον όσιο Ρεγινάλδο κτυπημένο από ασθένεια, 2) την Παρθένο Μαρία να θεραπεύει έναν άρρωστο, 3) την ίδια να επιλέγει το ράσο για τους αδελφούς ιεροκήρυκες, 4) τον προηγούμενο άνδρα να απελευθερώνεται από έναν τρομερό πειρασμό κρατώντας τα χέρια του Αγίου Δομινίκου, 5) τον Πάπα Ονώριο Γ΄ να βλέπει σε όραμα τον Άγιο να στηρίζει την καταρρέουσα Βασιλική του Λατερανού και 6) τον Ονώριο Γ΄ να εξετάζει τους κανόνες του Τάγματος των Δομινικαν και να τους επικυρώνει. Η δεξιοτεχνική εκτέλεση αυτού του έργου τέχνης ανύψωσε το κύρος του Ανιέλλι σε επίπεδο που υπολειπόταν μόνο του Νικόλα Πιζάνο.

Παραπομπές
----------

1. ↑  Sturgis, Russell (1901). *A Dictionary of Architecture and Building, Volume I*. Macmillan. σελ. 30.
**Θεότητα** ορίζεται ως κάτι το άναρχο, αιώνιο, άυλο και αυθύπαρκτο, το οποίο απουσιάζει από τα δρώμενα οποιασδήποτε επίγειας πραγματικότητας. Πολλά ερωτήματα κινούνται γύρω από το τρίπτυχο θεός-κόσμος-άνθρωπος, τα οποία καλούνται να ερμηνεύσουν οι διάφορες θρησκείες από την πρώτη στιγμή μετατροπής του ανθρώπου σε λογικό όν, έως και σήμερα. Οι θρησκείες και τα δόγματα αυτά δημιουργούν εξαιτίας των ανθρώπινων αναγκών και της φθοράς στην οποία υπόκειται το ανθρώπινο σώμα και πνεύμα, θεότητες με τις απαιτούμενες ικανότητες για την αντιμετώπιση αυτών των προβλημάτων. Η θεότητα έχει τον ρόλο δημιουργού και αυστηρού κριτή, ο οποίος όμως είναι απόλυτα δίκαιος πάνω στους κανόνες που έχει ο ίδιος προτείνει μέσα από τους απεσταλμένους οι οποίοι καλούνται προφήτες του. Συνεπώς ο όρος θεότητα διευρύνει τα όριά του περικλείοντας μέσα του την έννοια της πνευματικής καταστολής, η οποία αντιμετωπίζεται με σωφρονισμό μέσω της μετάνοιας με συντριβή πνεύματος και την πραγματική πίστη στη σωτηρία. Οι θρησκείες μπορούν να χωριστούν σε κατηγορίες σύμφωνα με το είδος των θεοτήτων που ασπάζονται.

Μονοθεϊσμός και πολυθεϊσμός
---------------------------

Αρχικά διακρίνονται οι πολυθεϊστικές και οι μονοθεϊστικές θρησκείες.

Στις πολυθεϊστικές θρησκείες, παρατηρούνται πολλές θεότητες, πάντα τόσες όμως όσα είναι και τα τμήματα του υλικού κόσμου στα οποία τον διακρίνει ο εκάστοτε πολιτισμός. Σε αυτές τις θρησκείες, η κάθε θεότητα είναι υπεύθυνη για τη διατήρηση της αρμονίας και της ευημερίας σε ένα μόνο τμήμα του κόσμου, παρατηρείται δηλαδή απόλυτη εξειδίκευση. Υπάρχει όμως και η έννοια του θεού παρατηρητή, ο οποίος τιμωρεί οποιοδήποτε παράπτωμα και επαναφέρει την τάξη σε κάποιον τομέα όποτε αυτός κρίνει απαραίτητο. Υπάρχει δηλαδή ιεράρχηση ικανοτήτων ανάμεσα στις θεότητες όσο και αν αυτό φαίνεται περίεργο αν λάβουμε υπ´όψιν μας την ιδιότητα της αιώνιας αθανασίας που είναι ανεξαιρέτως δικαίωμα κάθε θεού. 

Στις μονοθεϊστικές θρησκείες, η ύπαρξη ενός και μόνου θεού, ο οποίος είναι και δημιουργός του κόσμου, προσδίδει ένα αίσθημα πλήρους αδυναμίας του ανθρώπου απέναντί του, κάτι ανάλογο με το μοναρχικό πολίτευμα. Θεωρείται απόλυτος και καλεί την ανθρωπότητα να ασπαστεί οικειοθελώς τους νόμους του.

Διάκριση μεταξύ θεοτήτων μπορεί να γίνει και με βάση το βαθμό τιμωρίας και αυστηρότητας που εφαρμόζει η κάθε μία από αυτές.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **θεότητα**  |
Το **κοφανέττο** (ιταλικά: cofanetto) είναι είδος τυριού και παραδοσιακό προϊόν της Σικελίας. Έχει καταχωρηθεί στον κατάλογο των παραδοσιακών τοπικών αγροτικών ιταλικών προϊόντων (PAT), από το ιταλικό Υπουργείο Αγροτικής Ανάπτυξης και Τροφίμων.

Το τυρί παράγεται στις κοινότητες Κουστονάτσι, Σαν Βίτο Λο Κάπο, Καστελαμάρα ντε Γκόλφο και Καλαταφίμι στην Επαρχία Τράπανι.

Όνομα
-----

Το όνομα δεν αναφέρεται στο σχήμα του (είναι στην πραγματικότητα ένα παραλληλεπίπεδο), αλλά στο κοντινό όρος Κόφανο στου οποίου τις πλαγιές βόσκουν ζώα και από το γάλα τους παράγεται το κοφανέττο.

Ιστορία
-------

Είναι τυρί με αρχαία παράδοση και ιστορία. Η Εφημερίδα της Κυβερνήσεως της Σικελίας σε διάταγμά της συμπεριέλαβε το κοφανέττο ανάμεσα στα παραδοσιακά τοπικά προϊόντα της Σικελίας. Σχετικά με τις ιστορικές ρίζες του προϊόντος ο Βρετανός ιστορικός Σάμιουελ Μπάτλερ κάνει αναφορά στο τυρί αυτό και βοηθάει έτσι στην προώθηση της παραγωγής του κοφανέττο, ενός τυριού που κάνει την εμφάνισή του τον 6ο αιώνα.

Χαρακτηριστικά
--------------

Είναι τυρί μεικτό από πρόβειο και αγελαδινό γάλα σε αναλογία 20/30% και 70/80% αντιστοίχως. Έχει  παραλληλεπίπεδο σχήμα με ευθείες πλευρές και ζυγίζει από 2 έως 10 κιλά.

Παραγωγή
--------

### Πήξιμο

Η παραγωγική διαδικασία είναι όμοια με εκείνη για την παραγωγή του πεκορίνο. Το γάλα πήζει με την προσθήκη τυρομαγιάς (πυτιάς)  στους 36 οC. Μετά από μισή ώρα περίπου το τυρόπηγμα  αναδεύεται με έναν ξύλινο αναδευτήρα. Από τη στιγμή που το πήγμα διαιρείται σε μέρη που αντιστοιχούν στο μέγεθος ενός κόκκου ρυζιού, τοποθετείται μέσα σε ζεστό ορό γάλακτος για τέσσερις ώρες και εν συνεχεία σε ξύλινα δοχεία για στέγνωμα.

### Διαδικασία πάστα φιλάτα

Την επόμενη μέρα η πηγμένη μάζα κόβεται σε λωρίδες και τοποθετείται μέσα σε ξύλινο σκεύος. Μετά την διαδικασία της πάστα φιλάτα και σύμφωνα με την παραδοσιακή τοπική τεχνική της «ακουπατίνα» διαπλάθεται η μάζα για να δώσει πρώτα τη μορφή μιας μπάλας και μετά ολοκληρώνεται πάνω σε ξύλινη σανίδα για να δώσει το τελικό της παραλληλεπίπεδο σχήμα. 

### Αλάτισμα

Μετά από μια ακόμη μέρα ξεκούρασης, το τυρί τοποθετείται σε άρμη για ένα διάστημα ανάλογο με το βάρος του, περίπου 12 ώρες για κάθε κιλό.

### Ωρίμανση

Το κοφανέττο καταναλώνεται φρέσκο ή ωριμασμένο.

Παραπομπές
----------

1. ↑  Show κάρτα από lasiciliainrete.αυτό Αρχειοθετήθηκε 2013-03-17 στο Wayback Machine.
2. ↑  Βλ. κατάλογο παραδοσιακών τροφίμων από την ιστοσελίδα του Mipaaf
3. ↑  Δείτε την καρτέλα με το τυρί.αυτό
4. ↑  Βλ. atlantecaseario.com Αρχειοθετήθηκε 2016-08-18 στο Wayback Machine.
5. ↑  Βλ.: Επίσημη Εφημερίδα της Περιφέρειας της Σικελίας το Παλέρμο, Σάββατο, 6 Δεκεμβρίου 1999, No. 6
6. ↑  Το σικελίας τυρί Piddiato πήρε το όνομά του.
Η **Αγγλική Φούτμπολ Λιγκ** (αγγλικά: *English Football League*, EFL) αναφέρεται και ως *Sky Bet EFL* για εμπορικούς λόγους, είναι μία ένωση η οποία αφορά επαγγελματικά ποδοσφαιρικά σωματεία από την Αγγλία και την Ουαλία. Ιδρύθηκε το 1888 ως **Η Φούτμπολ Λιγκ** (The Football League) και διοργάνωνε το παλαιότερο πρωτάθλημα στο παγκόσμιο ποδόσφαιρο, τη Φούτμπολ Λιγκ Φερστ Ντιβίζιον (Football League First Division). Ήταν το κορυφαίο πρωτάθλημα ποδοσφαίρου στην Αγγλία από την ίδρυσή της, τον 19ο αιώνα, μέχρι το 1992, όταν 22 κορυφαίοι σύλλογοι αποχώρισαν για να σχηματίσουν την Πρέμιερ Λιγκ (Premier League) (μειώθηκαν σε 20 ομάδες το 1995).

Δομή
----

Από το 1995, η ένωση περιλαμβάνει 72 αθλητικούς συλλόγους, οι οποίοι διαιρούνται σε τρεις κατηγορίες που βρίσκονται κάτω από την ανώτατη κατηγορία του Αγγλικού ποδοσφαίρου, την Πρέμιερ Λιγκ. Οι κατηγορίες που περιλαμβάνει είναι η Τσάμπιονσιπ (Championship) η Λιγκ Ουάν (League One) και η Λιγκ Του (League Two).

Τρόπος διεξαγωγής των πρωταθλημάτων
-----------------------------------

Διεξάγονται σύμφωνα με τους κανονισμούς δύο αγώνες με κάθε ζευγάρι ομάδων, εντός και εκτός έδρας, και υπάρχει βαθμολογία σύμφωνα με την οποία η νίκη δίνει τρεις βαθμούς στη νικήτρια, η ισοπαλία έναν βαθμό σε αμφότερες τις ομάδες και η ήττα κανέναν βαθμό στην ηττημένη ομάδα. Στο τέλος της σεζόν γύρω στα μέσα του Μαΐου, απονέμεται ο τίτλος της πρωταθλήτριας στην πρώτη ομάδα στη βαθμολογία.

Επίσης τρεις ομάδες της Τσάμπιονσιπ προάγονται στην Πρέμιερ Λιγκ, οι δύο πρώτες αυτόματα και η τρίτη έπειτα από μίνι πρωτάθλημα (Championship Playoffs) ανάμεσα στις ομάδες που τερμάτισαν στις 3η, 4η, 5η κι 6η θέσεις. Η 6η αντιμετωπίζει την 3η και η 5η την 4η εντός κι εκτός έδρας, οι δε νικήτριες παἰζουν μεταξύ τους στον τελικό. Κατ' αντιστοιχία οι τρεις τελευταίες ομάδες από την Πρέμιερ Λιγκ υποβιβάζονται στην Τσάμπιονσιπ. Όμοια γίνονται υποβιβασμοί και προαγωγές από τη Λιγκ Ουάν και τη Λιγκ Του προς τις ανώτερες και κατώτερες κατηγορίες.

Δείτε επίσης
------------

* Σύστημα ποδοσφαιρικών πρωταθλημάτων Αγγλίας

Παραπομπές
----------

1. ↑  «Sky Bet to sponsor The Football League | football-league.co.uk». Αρχειοθετήθηκε από το πρωτότυπο στις 21 Ιουλίου 2013. Ανακτήθηκε στις 23 Οκτωβρίου 2013.
2. ↑  Και εγένετο… Everton FC! onsports.gr

Εξωτερικοί σύνδεσμοι
--------------------

* Επίσημη ιστοσελίδα

  

|  |  |
| --- | --- |
|  | *Αυτό το λήμμα σχετικά με το **αγγλικό** ποδόσφαιρο χρειάζεται επέκταση. Βοηθήστε τη Βικιπαίδεια επεκτείνοντάς το!*. |
Η **Ομοσπονδία Ποδοσφαίρου Περού** (ισπανικά: *Federación Peruana de Futbol* , FPF) είναι το ανώτατο διοικητικό όργανο όσον αφορά το άθλημα του ποδοσφαίρου στο Περού. Ιδρύθηκε στις 23 Αυγούστου του 1922 ενώ το 1924 έγινε μέλος της FIFA, καθώς και το 1925 της CONMEBOL. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων του Περού.

Τα επαγγελματικά πρωταθλήματα της χώρας διοργανόνωνται από την Αθλητική Ομοσπονδία Επαγγελματικού Ποδοσφαίρου (ADFP) υπό την εποπτεία της Ομοσπονδίας Ποδοσφαίρου Περού.

Παραπομπές
----------

1. ↑  Darby, Paul· Johnes, Martin· Mellor, Gavin (1 Ιανουαρίου 2005). «Soccer and Disaster». Psychology Press. Ανακτήθηκε στις 4 Μαρτίου 2017 – μέσω Google Books.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |  |
| --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Νοτίου Αμερικής (CONMEBOL) |
| --- |
|  |
| 
* Αργεντινή
* Βενεζουέλα
* Βολιβία
* Βραζιλία
* Ισημερινός
* Κολομβία
* Ουρουγουάη
* Παραγουάη
* Περού
* Χιλή
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 99145003297361300944
* LCCN: n2015068248

 |

 |
Ο **Φλίντερ Μπόιντ** (γεννήθηκε στις 12 Φεβρουαρίου 1980) είναι ένας πρώην Βρετανός καλαθοσφαιριστής που γεννήθηκε στην Καλιφόρνια από Βρετανούς γονείς.

Κολεγιακή σταδιοδρομία
----------------------

Ο Μπόιντ έπαιξε κολεγιακό μπάσκετ στο Κολέγιο Ντάρτμαουθ σημειώνοντας 1026 πόντους και καταγράφοντας 585 ασίστ στην τετραετή σταδιοδρομία του.  Κατέχει τόσο το υψηλό ασίστ σε έναν αγώνα για παίχτη του Ντάρτμαουθ (16) όσο και το υψηλό σταδιοδρομίας.

Επαγγελματική πορεία
--------------------

Ο Μπόιντ ξεκίνησε την επαγγελματική πορεία του στη Γαλλία στη Ligue Nationale de Basket όπου έπαιξε για την ΣΤΜ Λε Αβρ, ΑΛΜ Εβρέ Μπασκέτ, ΦΚ Μυλούζ Μπασκέτ και Ερμίν ντε Ναντ Ατλαντίκ. Στη συνέχεια πήγε στην ΚΙ Ροσαλία δε Κάστρο της Ισπανίας για δύο χρόνια πριν πάει στη Βρετανία για να παίξει για τις ομάδες του Βρετανικού Πρωταθλήματος Λέιτσεστερ Ράιντερς και Νιούκαστλ Ίγκλς.  Το 2010 ο Μπόιντ επέστρεψε στην Ισπανία για να παίξει στην Ουρένσε. Κατά τη διάρκεια της περιόδου 2010–11 έπαιξε με την ΜΚ Πριεβίντζα στη Σλοβακία και την ΑΕΚ στην Ελλάδα.

Διεθνής σταδιοδρομία
--------------------

Ο Μπόιντ έχει πραγματοποιήσει 34 εμφανίσεις για την εθνική ομάδα καλαθοσφαίρισης της Μεγάλης Βρετανίας και συμμετείχε στο Ευρωπαϊκό Πρωτάθλημα του 2009 στην Πολωνία.

Παραπομπές
----------

1. ↑  «Flinder Boyd Statistics | College Basketball at». Sports-reference.com. Αρχειοθετήθηκε από το πρωτότυπο στις 17 Μαρτίου 2011. Ανακτήθηκε στις 7 Ιουλίου 2012.
2. ↑  «Men's Basketball Individual Records - DartmouthSports.com—Official Web Site of Dartmouth Varsity Athletics». Dartmouthsports.com. Αρχειοθετήθηκε από το πρωτότυπο στις 7 Σεπτεμβρίου 2014. Ανακτήθηκε στις 7 Ιουλίου 2012.
3. ↑  Basketball, British (15 Νοεμβρίου 2011). «Great Britain Basketball - News : Meet the Players». Gameongb.com. Ανακτήθηκε στις 7 Ιουλίου 2012.
4. ↑  «Flinder Boyd Basketball Player Profile, stats, biography, career». Eurobasket. Ανακτήθηκε στις 7 Ιουλίου 2012.
5. ↑  «Flinder Boyd's profile | 2009 EuroBasket | ARCHIVE.FIBA.COM». Fiba.com. Αρχειοθετήθηκε από το πρωτότυπο στις 11 Οκτωβρίου 2012. Ανακτήθηκε στις 7 Ιουλίου 2012.
H **Asociación Deportiva de Fútbol Profesional** (ADFP) είναι ο φορέας που είναι υπεύθυνος για τη διοργάνωση του Καμπεονάτο Ντεσεντραλισάδο που αποτελεί την πρώτη κατηγορία στο Περού. Τελεί υπό την εποπτεία της Ομοσπονδίας Ποδοσφαίρου Περού.

Ιδρύθηκε στις 12 Μαΐου του 1912 με την ονομασία *Liga Peruana de Foot Ball*, από τέσσερις συλλόγους της πόλης Λίμα, με τον πρώτο πρόεδρο τον Ρ. Ρέντσο.

Αποτελείται από δεκαέξι (16) επαγγελματικούς ποδοσφαιρικούς συλλόγους που συμμετέχουν στο Καμπεονάτο Ντεσεντραλισάδο, το κορυφαίο πρωτάθλημα της χώρας.

Παραπομπές
----------

1. ↑  «Copa Centenario ADFP». Αρχειοθετήθηκε από το πρωτότυπο στις 22 Δεκεμβρίου 2014. Ανακτήθηκε στις 25 Ιουνίου 2017.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Asociación Deportiva de Fútbol Profesional  της Ισπανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **αναθεωρημένο Ιουλιανό** (ή **νέο**) είναι ένα ημερολόγιο που δημιουργήθηκε το 1923 από τον Σέρβο επιστήμονα Μιλουτίν Μιλάνκοβιτς ως μια ακριβέστερη εναλλακτική λύση, τόσο ως προς το Ιουλιανό όσο και ως προς το Γρηγοριανό ημερολόγιο.

Εκείνη την εποχή, το Ιουλιανό ημερολόγιο εξακολουθούσε να χρησιμοποιείται από όλες τις Ορθόδοξες Εκκλησίες και τα σχετικά έθνη, ενώ τα Ρωμαιοκαθολικά και τα Προτεσταντικά έθνη χρησιμοποιούσαν το Γρηγοριανό ημερολόγιο. Στόχος του Μιλάνκοβιτς ήταν να σταματήσει τον διαχωρισμό των ημερομηνιών μεταξύ ανατολικών και δυτικών Εκκλησιών και εθνών. Προοριζόταν να αντικαταστήσει το Ιουλιανό ημερολόγιο στις Ορθόδοξες Εκκλησίες και στα Ορθόδοξα έθνη. Από την 1η Μαρτίου 1600 έως τις 28 Φεβρουαρίου 2800, το Αναθεωρημένο Ιουλιανό ημερολόγιο ευθυγραμμίζει τις ημερομηνίες του με το Γρηγοριανό, το οποίο είχε υιοθετηθεί το 1582 από τον Πάπα Γρηγόριο ΙΓ'.

Το αναθεωρημένο Ιουλιανό ημερολόγιο υιοθετήθηκε για εκκλησιαστική χρήση από το Οικουμενικό Πατριαρχείο Κωνσταντινουπόλεως, την Ορθόδοξη Αυτοκέφαλη Εκκλησία της Αλβανίας, την Ελληνική Ορθόδοξη Εκκλησία της Αλεξάνδρειας, την Ελληνική Ορθόδοξη Εκκλησία της Αντιόχειας, τη Βουλγαρική Ορθόδοξη Εκκλησία, την Ορθόδοξη Εκκλησία της Ιαπωνίας , την Εκκλησία της Κύπρου, την Εκκλησία της Ελλάδος, την Ορθόδοξη Εκκλησία στην Αμερική τη Ρουμανική Ορθόδοξη Εκκλησία και την Ορθόδοξη Εκκλησία της Ουκρανίας. Δεν χρησιμοποιείται από τη Ρωσική Ορθόδοξη Εκκλησία, τη Σερβική Ορθόδοξη Εκκλησία, τη Μακεδονική Ορθόδοξη Εκκλησία, τη Γεωργιανή Ορθόδοξη Εκκλησία και το Ελληνορθόδοξο Πατριαρχείο Ιεροσολύμων, ούτε αναγνωρίζεται από κανένα έθνος ως επίσημο ημερολόγιο. Αντίθετα, όλα τα ορθόδοξα έθνη έχουν υιοθετήσει το Γρηγοριανό ως το επίσημο κρατικό ημερολόγιο.

Το αναθεωρημένο Ιουλιανό ημερολόγιο έχει τους ίδιους μήνες με το Ιουλιανό και το Γρηγοριανό ημερολόγιο, αλλά στην αναθεωρημένη Ιουλιανή έκδοση, τα έτη που διαιρούνται ομοιόμορφα με το 100 δεν είναι δίσεκτα, εκτός από τα έτη με υπόλοιπα 200 ή 600 όταν διαιρούνται με το 900 παραμένουν δίσεκτα έτη, π.χ. 2000 και 2400 όπως στο Γρηγοριανό Ημερολόγιο.

Παραπομπές
----------

1. ↑  «Gregorian Calendar». *Encyclopædia Britannica*.. Ανακτήθηκε στις 20 April 2010.
2. ↑  «Schedule». *www.orthodoxjapan.jp*. Ανακτήθηκε στις 27 Ιουλίου 2021.
3. ↑  Волков, Константин (26 Ιανουαρίου 2012). «Господи, спаси нас от таких шуток». *Известия* (στα Ρωσικά). Ανακτήθηκε στις 27 Ιουλίου 2021.
4. ↑  «The Calendar Question». *orthodoxinfo.com*. Ανακτήθηκε στις 26 Απριλίου 2021.
5. ↑  «The Revised Julian Calendar». *Time and Date*. Ανακτήθηκε στις 25 Δεκεμβρίου 2017.
Η **Ομοσπονδία Ποδοσφαίρου Παραγουάης** (ισπανικά: *Asociación Paraguaya de Fútbol*, APF) είναι το ανώτατο διοικητικό όργανο όσον αφορά το άθλημα του ποδοσφαίρου στην Παραγουάη. Η έδρα της βρίσκεται στην Ασουνσιόν και είναι υπεύθυνη για τη διεξαγωγή των ποδοσφαιρικών διοργανώσεων της χώρας, Πριμέρα (Α´ Κατηγορία) και Ασένσο (Β' Κατηγορία), όπως και για την οργάνωση και λειτουργία των εθνικών ομάδων ανδρών, γυναικών και νέων της Παραγουάης.

Ιστορία
-------

Ιδρύθηκε στις 18 Ιουνίου του 1906 ως *Ένωση Ποδοσφαιρικών Ομοσπονδιών Παραγουάης* (Liga Paraguaya de Football Association), ενώ αργότερα μετονομάστηκε σε *Ένωση Ποδοσφαίρου Παραγουάης* (Liga Paraguaya de Football), και, τέλος, στις 3 Δεκεμβρίου του 1998 πήρε τη σημερινή της ονομασία (Asociación Paraguaya de Fútbol)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ομοσπονδία Ποδοσφαίρου Παραγουάης** |

, η οποία παρεμπιπτόντως είναι μία από τις ονομασίες που είχε υιοθετήσει μια μειοψηφούσα ομοσπονδία ποδοσφαίρου από ορισμένα σωματεία, τα οποία στη συνέχεια εντάχθηκαν στα οργανωμένα πρωταθλήματα μεταξύ 1911 και 1917).

Λογότυπο
--------

Το 2015 παρουσιάστηκε ένα νέο λογότυπο, το οποίο αντικατέστησε το προηγούμενο.

* Έως το 2015Έως το 2015
* 2015–σήμερα2015–σήμερα

Παραπομπές
----------

1. ↑  Stokkermans, Karel (27 de junio de 2007). RSSSF, ed. «Paraguay - League History 1906-1964» (en inglés). Consultado el 21 de enero de 2012.
2. ↑  La Asociación Paraguaya de Fútbol renovó su escudo marketingregistrado.com

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ομοσπονδία Ποδοσφαίρου Παραγουάης** |

* Επίσημος ιστότοπος (Ισπανικά)

  


|  |  |  |  |
| --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Νοτίου Αμερικής (CONMEBOL) |
| --- |
|  |
| 
* Αργεντινή
* Βενεζουέλα
* Βολιβία
* Βραζιλία
* Ισημερινός
* Κολομβία
* Ουρουγουάη
* Παραγουάη
* Περού
* Χιλή
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305430059
* GND: 1044804467

 |

 |
Η **UNAFUT** (Unión de Clubes de Fútbol de la Primera División) είναι ο φορέας που είναι υπεύθυνος για τη διοργάνωση του πρωταθλήματος της Πριμέρα Ντιβισιόν της Κόστα Ρίκα, όπως και τα πρωταθλήματα υποδομής Χουβενίλ Άλτο Ρεντιμιέντο, Ινφαντίλ Άλτο Ρεντιμιέντο, Κόπα Κ-15 και Κόπα Προσπέκτος. Σκοπός της είναι η ανάπτυξη και η προώθηση του ποδοσφαίρου σε όλη την επικράτεια της χώρας.

Συστάθηκε το 1999 από 12 ποδοσφαιρικά σωματεία, με πρώτο πρόεδρο τον Χουλιάν Σολάνο, παίρνοντας τη σκυτάλη της διοργάνωσης του πρωταθλήματος από την Ομοσπονδία Ποδοσφαίρου Κόστα Ρίκα. Το 2010, η FIFA εισηγήθηκε ορισμένες αλλαγές στο φορέα σε διοικητικό επίπεδο.

Παραπομπές
----------

1. ↑  La LFP y la UNAFUT renuevan su acuerdo de colaboración
2. ↑  Julián Solano es el nuevo presidente de la UNAFUT, everardoherrera.com
3. ↑  Costa Rica 1961, RSSSF
4. ↑  Unafut pierde poder, larepublica.net

Eξωτερικοί σύνδεσμοι
--------------------

* Επίσημος ιστότοπος